open-index/open-wikipedia-markdown huggingface dataset:
S.M. Ardan

thumb|Syahmardan
**Syahmardan**, inggih punika salah satunggaling sastrawan Indonésia, ingkang miyos wonten ing Medan, Sumatra Utara, ing tanggal 2 Fèbruari 1932, lan séda ing Jakarta, 26 November 2006).
Kajawi dados sastrawan, Syahmardan utawi ingkang asring dipunsebat **SM Ardan** punika ugi misuwur dados salah satunggaling tokoh Betawi, penyair, cerpenis, novelis, esais, saha panyerat naskah drama. Saking astanipun, kesenian tradhisional Betawi kados ta lenong, topeng Betawi, lan sanès-sanèsipun saged bangkit amargi perjuanganipun Syahmardan.
Sanajan ta boten gadhah getih asli Betawi ing badankipun, nanging wonten ing sujarah kecathet bilih Syahmardan inggih tiyang Indonesia ingkang sepisanan ngginakaken dhialèk Betawi ing karya sastra Indonesia. Lajeng nembé dipunsusul Firman Muntaco, ingkang kathah nyerat sketsa-sketsa Betawi.

## Biografi 
Ing tanggal 19 November 2006, SM Ardan kénging musibah kecelakaan lalu lintas ingkang njalari piyambakipun kénging pendarahan ing mustakanipun, déné sukunipun ingkang tengen tugel. Piyambakipun kedah dipunrawat ing ruang ICU RS Jakarta, dangunipun satunggal peken, ngantos séda ing dinten Minggu 26 Novèmber 2006 jam 10.18 WIB amargi sakit ing badanipun. Ing dinten Senin, 27 Novèmber 2006, Syahmardan dipunsarekaken ing TPU Karet Bivak, Jakarta Pusat. SM Ardan nilar satunggal garwa inggih punika Masfufah saha tigang putranipun.
## Padamelanipun 
Minangka jurnalis, Syahmardan sampun naté dados redaktur ruang kabudayan Genta ing majalah *Merdeka*, redaktur *Trio* (1958), wartawan ulah raga *Suluh Indonesia*, redaktur *Abad Muslimin* (1966), dan redaktur *Citra Film* (1981-1982).
Langkung saking 22 taun, piyambakipun ngabdi wonten ing Sinematek Indonesia ing Pusat Perfileman H. Usmar Ismail. Piyambakipun ugi sampun naté dados anggota Dewan Kesenian Jakarta (1982-1990)

## Asiling Karya 
Sesarengan kaliyan ambal warsanipun SM Ardan ingkang kaping 75, SM Ardan badhé medalaken buku kempalan cerpenipun ing Taman Ismail Marzuki, Jakarta. Buku kasebat dipunsusun déning JJ Rizal,, panaliti sastra lan sujarah ing Komunitas Bambu. Buku kanthi tajuk *Cerita dari sekeliling Jakarta* punika ngewrat 22 carkak karyanipun SM Ardan.
Kajawi punika, karya-karya sanèsipun saking SM Ardan ing antawisipun inggih kados makaten:
* *Terang Bulan Terang di Kali* (kumpulan carkak, 1955)
* *Ketemu di Djalan* (kumpulan sajak sesarengan kaliyan Ajip Rosidi lan Sobron Aidit, 1956)
* *Di Balik Dinding* (skenario filem, 1956)
* *Nyai Dasima* (novèl, 1965)
* *Si Pitung* (skenario filem, 1970)
* *Si Gondrong* (skenario filem, 1971)
* *Pendekar Sumur Tujuh* (skenario filem, 1971)
* *Berandal-berandal Metropolitan* (skenario filem, 1971)
* *Pembalasan Si Pitung* (skenario filem, 1977)
* *Rahasia Wisma Mega* (skenario filem, 1978)
* *Cerita dari Sekeliling Jakarta* (kumpulan carkak, 2006)

## Cathetan suku
Timur Sinar Suprabana

thumb|Timur Sinar Suprabana

**Timur Sinar Suprabana** ingkang miyos wonten ing Semarang, Jawa Tengah tanggal 4 Mèi 1963 inggih punika salah satunggaling sastrawan Indonésia ingkang asalipun saking Jawa Tengah.
## Biografi 
Timur Sinar Suprabana inggih putranipun Bolo Soetiman saha Moenasijah Mu. Wiwit purwakaning dasawarsa 1980 ngantos sapunika, atusan puisinipun sampun kapacak wonten ing manéka warna médhia massa nasional ing antawisipun wonten Kompas, Suara Merdeka, Kedaulatan Rakyat, Media Indonesia, Suara Pembaruan, lan sanès-sanèsipun.
Kajawi dados penyair, Timur ugi nyerat cariyos cekak, esai, kritik kagunan, reportase sosial-budaya, lan naskah drama, ugi aktip wonten ing manéka warna forum kabudayan Jawa Tengah. Piyambakipun ugi ngemunah Rumah Budaya gubuG Penceng saha ngisi wekdal ingkang selo kanthi nglukis saha nandur kembang, lan ngingu kura-kura. Sapunika, Timur dumunung ing Semarang sareng kaliyan garwanipun, Dewi Nurliyanti, lan kalih putrinipun, Langit Hijau lan Laut Padi.
Timur inggih satunggaling seniman Semarang ingkang boten naté lèrèn kanggé makarya. wiwit taun 1983, Timur sampun ndhèrèk paling sakedhik 57 kegiyatan Festival Kagunan, Sastra, utawi Budaya ing kathah kitha ing Indonesia. Sesarengan kaliyan Anggoro Suprapto, Bambang Sadono, lan Handry TM, piyambakipun ngedekaken Kulawarga Penulis Semarang ingkang kathah nglairaken sastrawan énggal.

## Antologi Puisi 
Tuladha karya-karyanipun Timur ingkang sampun kapacak ing kathah médhia, kados ta:
* Gobang Semarang (2009, Penerbit KATA KITA)
* Sihir Cinta (2008, Penerbit gubuG Penceng dan Taman Budaya Jawa Tengah)
* Langit Semarang (2008, Penerbit gubuGPenceng dan Taman Budaya Jawa Tengah)
* Dua Hati (2008, Penerbit gubuGPenceng dan Taman Budaya Jawa Tengah)
* Dengan Cinta (2007), Nyanyian dari Ruang di Garistangan (bersama 5 penyair, 2007)
* Lembah yang Tak Henti Bernyanyi (2007, bersama 3 penyair)
* Malam (2005)
* Matasunyi (2005)
* Sajak Mengeja Kaanan (2008) 
* Sajak dari punggung bukit (2008)
* Kota lintangpukang (2008)
* Kota Morgana (semarang, 2008)
* Sajak kembanghati (semarang, 2008)
* sajak kembangkenanga (semarang, 2008)
* Sajak Kembangbulan (semarang, 2008)
* Sajak KembangYun (semarang, 2008)
* sajak dari suatu hari yang diseraki pertanyaan-pertanyaan Butut (semarang, Januari (2010)
* satu sajak menjelang Senja (Semarang, Januari 2010)
* minggu. menemu diri sudah senin. sedang berbincang dengan jum'at (Semarang, Januari 2010)
* di mana Kini aku di engkau, kekasihku? (Muntilan, Dhésèmber 2009)
* aku ini Penyiksa (Semarang, Dhésèmber 2009)
* sajak Panas dari suatu Siang yang sungguh panas (semarang, Dhésèmber 2009)
* perempuan yang Tidur di garistangan (Semarang, Dhésèmber, 2009)
* betulkah Benar memang Cuma kerna Malam? (Semarang, Dhésèmber 2009)
* Aku menyaksikan (Semarang, Dhésèmber 2009)
## Cathetan suku
Rea

[thumb|left|250px|Rea nitih [singa, Altar Pergamon, Musiyum Pergamon, Berlin.]]

**Rea** (Basa Yunani:  Ῥέα, Rhéa) wonten ing mitologi Yunani punika sedhèrèk sarta garwanipun Kronos. Saking hubunganipun kaliyan Kronos, Rea gadhah laré-laré ingkang samangké badhé dados panguwasa Olimpus, laré-laré mau inggih punika Demeter, Hades, Hestia, Poseidon, Hera, lan Zeus. Rea sesarengan kaliyan Kronos dados pemimpinipun para Titan .

Kanggé  Homer, Rea punika ibunipun para déwa, sanajan sanès ibu kanggé alam semesta kados Kibele. Miturut legenda Rea punika nylametaken Zeus ingkang nembé wiyos kanthi cara mbeta Zeus dhateng Pulo Kreta kanthi ancas supados boten dipunpangan déning Kronos kados kakang-kakangipun. Kronos punika mangsa laré-larénipun piyambak amargi Kronos ajrih kaliyan ramalan ingkang ngandharaken bilih kuasaning Kronos badhé dipunandhapaken déning turunanipun piyambak kados Kronos ngrebut kekuwasaan saking bapakipun inggih punika Uranus . Rea punika pitados bilih Zeus dipunurus déning para pendhèrèkipun ing mriku. Para pendhèrèkipun punika ingkang njagi Zeus lan ngawontenaken upacara-upacara panyembahan.

## Versi sanès 
# Zeus dipunurus déning Gaia dumugi ageng.
# Zeus punika dipunpiara déning manungsa setengah menda kanthi nama Amalthea sesarengan kaliyan muridipun Krouretes damel swantun-swantun lan mbengok supados nutupi swantun tangisan bayi kanthi ancas supados Kronos boten mireng.
# Zeus dipunpiara déning satunggaling dewi kanthi nama Adamanthea ingkang paring toya susu menda. Amargi Kronos punika nguwasani sadaya dharatan, sagara, lan swarga sampun ngulu sadaya putri saking Rea. Adamanthea lajeng mbeta Zeus lajeng dipunmapanaken gumantung ing wit supados Zeus boten kénging dharatan, sagara lan langit .

## Simbol 
Rea punika dipunsimbolaken minangka bulan. Wonten ing mitologi Romawi simbolipun punika Lunar. Simbol sanèsipun punika kéwan banyak (angsa) minangka lambang kalembutan. Rea ugi kaliyan kalih singa ingkang narik kretanipun .

## Tegesing tembung 
Kathah nimpuna etimologi ingkang sarujuk bilih tembung Rhéa ('Ρέα) punika turunan saking tembung  έρα "daratan". Pamanggih sanèsipun punika nama Rhéa gadhah gegayutan kaliyan tembung delima, ῥόα, utawi ῥοιά satunggaling jinis woh-wohan wonten ing Yunani. Nama Rhea punika ugi kaginakaken kanggé nama salah satunggaling bulan saking planit Saturnus .

## Cathetan suku
Perseus (mitologi)

thumb|250 px|Miniatur Perseus lan Andromeda

**Perseus** punika garwanipun Andromeda lan kalebet legénda saking Mikene lan Dinasti Perseid. Perseus punika pahlawan Yunani   kapisan ingkang saged ngalahaken manéka monster ingkang dipunkintun déning déwa-déwa Olimpus. Perseus punika ugi pahlawan Yunani ingkang saged matèni Gorgon, Medusa . Miturut ramalan, Akrisios badhé dipunpateni déning putunipun piyambak. Awit saking punika, Akrisios ngurung Danae wonten ing menara supados boten patutan. Nanging Zeus dugi marang Danae awujud pancuran lajeng damel Danae patutan inggih punika Perseus. Magertos bilih putrinipun punika nembé ngandhut, Akrisios mlebetaken Danae lan Perseus wonten ing peti lajeng dipunkenteraken dhateng sagara.

Peti punika lajeng dugi ing Pulo Serifos lan dipunslametaken déning warigaluh kanthi nama Diktis ingkang kalebet sedhèrèkipun Polidektes, raja Serifos. Ing mriku Perseus ageng lajeng Polidektes tresna marang Danae nanging dipunalangi déning Perseus. Ing pungkasan Polidektes damel rencana supados Perseus punika kesah.

Polidektes ngawontenaken pernikahan lan para tamunipun kedah mbeta bebungah, nanging Perseus dugi tanpa mbeta menapa-napa saéngga Polidektes nyebat Perseus punika warigaluh ingkang malesan ugi mlarat. Perseus dukha lan ngandharaken bilih Perseus saged mbeta barang menapa kemawon kanggé Polidektes, lajeng Polidektes paring préntah dhateng Perseus supados mbeta sirahipun Medusa.

Perseus kesah pados sarangipun Medusa. Ing tengahing lelampahipun, dugi dewi Athena (utawi sesarengan kaliyan Hermes ingkang paring pitedah supados madosi para nimfa utara, amargi saged paring Perseus gaman kanggé ngalahaken Medusa. Makluk ingkang mangertos papanipun para nimfa punika namung para Graiai, banjur Perseus tindak dhateng papanipun para Graiai.

Ing papanipun para Graiai, Perseus ngrebut satunggalipun bota mata. Sasampunipun nedahaken papanipun para nimfa banjur Perseus ngonduraken balik bola mata mau. Lajeng Perseus dugi ing papan para nimfa ingkang maringi manéka gaman kados ta sandhal ingkang wonten swiwinipun, kanthong panyimpenan, *helm kegelapan*, perisai cermin, lan pedhang .

Sasammpunipun pikantuk sadaya pirantos punika, Perseus banjur mabur dhateng papan para Gorgon. Nalika dugi ing mriku, Gorgon nemé saré. Perseus lajeng nyelaki Medusa sinambi mirsani saking pengilon supados boten dados watu. Banjur sirahipun Medusa kapenggal ngginakaken pedhang lan sirahipun dipunlebetaken dhateng kanthong kanggé nyimpen kala wau. Gorgon sanèsipun Stheno lan Euriale wungu nanging boten saged ningali Perseus amargi ngagem *helm kegelapan* .

Wonten ing margi kondur dhateng Serifoes, Perseus nglampahi manéka petualangan kados ta ngewahi Atlas dados watu, nylametaken Andromeda saking monster sagara kirimanipun Poseidon, tarung kaliyan Finius tiyang jaler ingkang remen ugi marang Andromeda. Sasampunipun kondur ing Serifoes, Perseus ngewahi Polidektes lan pendhèrèkipun dados watu. Lajeng nyaosaken sirahipun Medusa dhateng Athena lan dipunpasang ing Aigis.

## Cathetan suku
Ugoran Prasad

thumb|Ugoran Prasad

**Ugoran Prasad** ingkang miyos wonten ing Tanjungkarang, Lampung, tanggal 6 Oktober 1978 inggih punika salah satunggaling sastrawan ing Indonésia.
Ugoran Prasad inggih lulusan saking Jurusan Sosiologi Universitas Gadjah Mada ingkang sapunika makarya wonten ing *LeBur Theater Quarterly* Yayasan Teater Garasi, piyambakipun ugi dados Anggota *BlockNot Forum*. Piyambakipun ugi sampun naté ndhèrk golongan teater, kanthi prosès teateripun ingkang sepisanan wonten ing *Waktu Batu*. Lan debut novelipun ingkang sepisanan inggih kanthi irah-irahan *Di etalase* (Grasindo, 2003). Lan novelipun ingkang kaping kalih, inggih punika kanthi irah-irahan *Di Bordes (dimana kamu, Lula?)*.

## Padamelanipun 
Ugoran sampun medalaken seratanipun wiwit 1999 ing sapérangan koran lokal ing Yogyakarta, saderengipun ndhirikaken BlockNot Forum. Forum punika inggih forum kepengarangan, mliginipun kanthi nindakaken pamaosan saha panyeratan malih saking manéka warni literatur ingkang saged kapanggih. LAjeng wiwit taun 2002, piyambakipun sampun meedalaken karya fiksi lan esainipun ing sapérangan koran nasional. Ing taun 2001-2004, sareng kaliyan Gunawan Maryanto lan Andri Nur Latif, Ugoran nyerat naskah seri pagelaran Waktu Batu ingkang dipunsutadara déning [Yudi Ahmad Tajudin. Ing taun [2006, sareng kaliyan Onishi Ayaka, piyambakipun nyerat teks pagelaran Mnem[a]syne (sutradara: Yudi Ahmad Tajudin), satunggaling kolaborasi antawisipun Teater Garasi lan Teater Kunauka (Tokyo). Kajawi nyerat karya fiksi, ugiran ugi nindakaken studi ing ranah pagelaran. Wieit taun 2002, Ugoran dados Associate Editor, *Lebur Theater Quarterly*, Jurnal Teater dan Seni Pertunjukan, sisan paneliti Program Penelitian dan Pengembangan Teater Yayasan Teater Garasi.
Ugoran ugi misuwur dados panulis lan ingkang nampilaken cakepan kanggé golongan musik Melancholic Bitch, Yogyakarta. Kelompok punika sampun ngasilaken tigang album (Live at nDalem Joyokusuman, 2003, Anamnesis, 2005, lan Balada Joni dan Susi 2009).
Ugoran ugi katut ing sapérangan karya *kuratorial* lan kolaborasi kanggé golongan lan proyek seni new-médhia, utawi manéka warna jinis seni lintas disiplin, kados ta:Performance Fucktory (kelompok pertunjukan, 1998-2002, kurator internal), Parkinsound#1-3 (festival musik elektronik, 1999-2001, kurator internal dan kolaborator inisiasi), Re:Publik (festival lintas disiplin, 2005, anggota tim kurator) lan 1hrs 2b Oth3rs (Jompet Kus Widananto, dkk.).
## Penghargaan 
* Kontributor Cerpen Kompas Pilihan 2008 (Perempuan Sinting di Dapur)
* Kontributor Cerpen Kompas Pilihan 2007 (Sepatu Tuhan)
* Cerita Pendek Terbaik untuk Cerpen Kompas Pilihan 2005-2006 ('Ripin').
* Karya fiksi peserta Utan Kayu Literary Bienalle 2007, Komunitas Teater Utan Kayu, 2007.

## Karya 
* *di etalase* (novèl, 2004)
* *waktu batu* (naskah drama, dipunserat sesarengan kaliyan Andri Nur Latif dan Gunawan Maryanto, 2005)
* *di bordes, dimana kamu, Lula?* (novèl, 2006)

## Cathetan suku
Edward Victor Appleton

thumb|Edward Appleton

Sir **Edward Victor Appleton** () inggih punika salah satunggaling fisikawan Inggris.

Piyambkipun nyinaoni ngèlmu kawruh alam wonten ing Cambridge University lan sadangunipun Perang Dunia II dinas wonten ing Royal Engineers. Sasampunipun perang, piyambakipun wangsul malih dhateng Universitas Cambridge saperlu ngawontenaken panalitén ing babagan fisika atmosfer mliginipun migunakaken gelombang radio. Nalika taun 1920 piyambakipun dipunangkat minangka demonstrator pembantu wonten ing fisika eksperimental ing Laboratorium Cavendish. Nalika taun 1924, Appleton dados profesor fisika wonten ing Universitas London, wangsul dhateng Cambridge nalika taun 1936 minangka guru besar filsafat alam.

Nalika taun 1924, Appleton miwiti panalitén babagan kekiyatan sinyal radio ingkang dipuntampi wonten ing Cambridge saking stasiun radio gadhah BBC ing London. Piyambakipun lajeng manggihaken bilih kekiyatan sinyal punika konstan sadangu dinten nanging gadhah variasi nalika dalu, minggah-mandhap. Piyambakipun ngandharaken bilih, nalika dala, piranti wonten ing Cambridge boten namung nampi 1 nanging 2 gelombang, 1 mlampah kanthi langsung lan 1 dipunpantulaken déning atmosfer. Kawontenan lapisana pemantul pisanan dipuntedahaken antawis 40 taun kapungkur déning Balfour Stewart. Nalika taun 1902, Oliver Heaviside lan Arthur Kennelly kanthi independen mostulataken téyori lapisan konduksi wonten ing atmosfer: lapisan Kennelly-Heaviside.

Migunakaken pemancar BBC, Appleton nindakaken panalitén saperlu mbuktikaken bilih lapisan punika wonten lan kedudukan sarta inggilipun lemah dipuntemtokaken. Nanging, panalitén punika langkung kathah nyiptakaken pitakénan saking wangsulan. Nalika taun 1926, Appleton manggihaken lapisan sanès inggilipun 250–350&nbsp;km ingkang mantulaken balik panjang gelombang ingkang langkung cekak nalika dalu, lan bilih gelombang ipunika dipunpantulaken balik kanthi kekiyatan ingkang langkung ageng tinimbang lapisan Heaviside. Appleton mangertosi bilih lapisan punika tanggel jawab mantulaken gelombang radio pendek wonten ing seantero donya - 'lapisan Appleton' - ingkang sapunika mungkinaken komunikasi kaliyan Australia lan Amérikah Sarékat.

Nalika kadadosan Perang Dunia II, Appleton dipunangkat minangka sekretaris *Departemen Penelitian Ilmiah dan Industri*, kedudukan papréntahan Britania senior ingkang gegayutan kaliyan ngèlmu fisika. Makarya kaliyan penemuan Appleton, Robert Alexander Watson-Watt lan kancanipun ngembangaken radar, senjata wigati ing perang. Appleton dipunparingi gelar kebangsawanan nalika taun 1941.

Nalika taun 1947, Appleton dipunanugrahi Nobel ing babagan Fisika lan 2 taun salajengipun pindhah dhateng Universitas Edinburgh saperlu dados kepala sekolah lan wakil penasihat, kedudukan ingkang dipuntandang dumugi sédanipun.

## Cathetan suku
## Pranala njaba 
* BBC - History - Sir Edward Appleton (1892 - 1965)
RTÉ Television

**RTÉ Television** inggih punika departemen penyiar nasional Irlandia Raidió Teilifís Éireann (RTÉ), dipunyasa ing 1 Juni 1960. Saluran kawiwitan kanggé nyiaraken inggih punika Telefís Éireann ingkang wiwit ngudara ing tanggal 31 Dhésèmber 1961. Ing taun 1960-an, RTÉ Television sampun kaliyan cepat kaewah kanggé mlebetaken saluran televisi langkung lanjut lan maringi layanan televisi kaliyan tèknologi digital kaenggal.

## Saluran 
* RTÉ One (dipunluncuraken ing taun 1961 minangka Telefís Éireann, utawi namung RTÉ ketika wonten namung satunggal stasiun)
* RTÉ Two (dipunluncuraken ing taun 1978, dipuntepang saking taun 1988 ing 2004 minangka Network 2, RTÉ Two HD ing taun 2011)
* RTÉ News Now (dipunluncuraken ing 12 Juni 2008; kasedia kanthi online lan ing Saorview)
* RTÉjr (dipunluncuraken ing 27 Mèi 2011) ing Saorview)
* RTÉ One +1 (dipunluncuraken ing 27 Mèi 2011)

**Saluran diusulkan**
* RTE International
SriLankan Airlines

[thumb|right|Air Lanka [Boeing 747|Boeing 747-200 di Papan Anggegana Basle (1984)]]
[thumb|right|SriLankan Airlines penerbangan A340 di [Papan Anggegana Internasional Papan Anggegananaike (2011)]]
**SriLankan Airlines** (sadèrèngipun dipuntèpang kaliyan asma **Air Lanka**) inggih punika asma maskapé penerbangan Sri Lanka kaliyan kodè IATA **UL** lan kodè ICAO **ALK**, dipunyasa déning Pamaréntah Sri Lanka ing wulan Juli 1979 nyusul penutupan Air Ceylon ing taun 1978. Maskapé punika beroperasi ing ancas ing Asia lan Éropah saking basis lan hub ing Papan Anggegana Internasional Papan Anggegananaike (Kolombo).
## Ancas 
SriLankan Airlines ngelayani 52 ancas ing 33 nagara. Pada Dhésèmber 2010, SriLankan tetap penerbangan asing ingkang ageng ing Maladewa kaliyan setidaknya 6 penerbangan dinten antawis Malé lan Kolombo.
### Perjanjian codeshare 
SriLankan gadhah perjanjian codeshare kaliyan maskapé makaten:

Air India lan Saudi Arabian Airlines ugi gadhah codeshare ing pinten-pinten rute SriLankan. Punika ugi nggdahi perjanjian codeshare kaliyan SNCF.

## Anak Perusahaan 
* SriLankan Cargo
* SriLankan Catering
* SriLankan Engineering
* SriLankan Ground Handling
* SriLankan Holidays
* SriLankan IT Systems

## Cathetan suku 
## Pranala njaba 
*
Pavel Alekseyevich Cherenkov

thumb|Cherenkov

**Pavel Alekseyevich Cherenkov** (basa Ruslan: Павел Алексеевич Черенков, 1904-1990) inggih punika salah satunggaling fisikawan Uni Sovyèt ingkang ngamati radiasi saking partikel berènergi inggil ingkang mlampah langkung rikat tinimbang kecepatan cahya wonten ing medium punika. Andharan teoretis kanggé efek Cherenkov sampun dipunandharaken déning Ilya Frank lan Igor Tamm. Tiyang 3 punika pikantuk Penghargaan Nobel babagan Fisika taun 1958 kanggé penemuan punika. Nama Cherenkov kadang kala dipunserat minangka Cerenkov.

## Biografi 
Pavel Alekseyevich Cherenkov miyos wonten ng désa alit wonten ing Novaya Chigla, sapunika Voronezh Oblast, Ruslan, nalika tanggal 28 Juli 1904. Tiyang sepuhipun, Aleksei lan Mariya Cerenkov, inggih punika satunggaling wong tani.
 
Piyambakipun lulus saking Departmen Fisika lan Matematika ing Universitas Negeri Voronezh taun 1928, taun 1930 piyambakipun gadhah tugas minangka ahli riset senior wonten ing Institut Fisika Lebedev ing Akademi Sains Uni Soviet. Cherenkov minggah kalungguhan dados kepala pérangan, lan taun 1940 piyambakipun dipunhadhiahi gelar Dhoktor Sains Fisika Matematika. Taun 1953 piyambakipun dipuntampi minangka Profesor Fisika Eksperimental. Kawiwitan taun 1959, piyambakipun mandégani laboratorium institut prosès foto-meson. Piyambakipun tetep dados profesor sadangunipun 14 taun. Taun 1970 piyambakipun dados Akademisi ing Akademi Sains Uni Soviet.

Detektor Cherenkov dipun-ginakaken saperlu nyinaoni fisika ènergi inggil kados wonten ing fisika nuklir lan fisika sinar kosmik. Sapérangan tuladha inggih punika Sudbury Neutrino Observatory lan Super Kamiokande, kekalihipun kagayut wonten ing studi neutrino.

Pavel Cherenkov ugi mbagi wonten ing pangembangan lan perancangan pemercepat elektron lan wonten ing penyelidikan reaksi fotonuklir lan fotomeson.

## Bebungah lan Penghormatan 
Cherenkov dipunhadhiahi sajumlah Penghargaan Negeri Uni Soviet, kapisan taun 1946, pikantuk penghormatan mau kaliyan Vavilov, Frank lan Tamm, lan ingkang kalih sanèsipun taun 1952, lan 1977 saperlu usaha piyambakanipun. Taun 1958 piyambakipun dipunhadhiahi Penghargaan Nobel babagan Fisika kanggé penemuan Cherenkov. Piyambakipun ugi dipunhadhiahi titel Pahlawan Buruh Sosialis Uni Soviet taun 1984.

## Cathetan suku 
## Pranala njaba 
* Cherenkov, Pavel (1904-1990)
Bishkek

thumb|right|300px|Kota Bishkek
**Bishkek** (populasi 800.000 jiwa), dipundiriakèn ing taun 1878, inggih punika kutha krajan Kirgizstan. Saking 1926 ngantos 1991, kutha punika dipuntèpang kaliyan asma **Frunze**, ingkang dipunpèndhèt saking pemimpin militèr Bolshevik Mikhail Frunze. Ing basa Kirgiz, *Bishkek* inggih punika sawijining tong susu kanggé memfermentasi susu jaran wadon (kumis), minuman nasional Kirgizstan.
Secara arsitèktur, Bishkek punika kutha kaliyan jalan ageng ingkang lebar lan yasan umum bermarmer sarta apartemen bercorak Uni Soviet. Wangunan-yasan mau dipuntata berpola papan main dam (*checkerboard*). Sebagian ageng jalan raya dipunapit ing kalih sudut déning saluran irigasi ingkang sempit dados pengairan kanggé pepohonan pramila ngirangi terik srengéngé ing mangsa panas lan kanthi keseluruhan mperindah kutha Bishkek.
Bishkek wonten ing ketinggian 800 m, tepatipun ing pinggir pérangan Loe pagunungan Ala-Too, sebuah perluasan saking gunung Tien Shan, ingkang tingginipun nggayuh 4.800 m pramila nciptakakèn latar belakang sesawangan kutha ingkang saé. Ing pérangan utara Bishkek wonten padang rumput luas boten wonten pohon (*steppe*) ingkang subur lan memanjang ngantos nagara tetangga Kazakhstan. Sungai Chui ngalir ing sapérangan ageng wewengkon Bishkek.
Ing taun 2002, Amérikah Sarékat dipunijinaken kanggé ndadosaken Papan Anggegana Internasional Manas dados pangkalan udara kanggé operasi militeripun ing Afghanistan dan Irak, maringi asma Pangkalan Udara Ganci AS. Boten purun ketinggalan, Ruslan lajeng ndiriaken pangkalan udaranipun ing wewengkon Kant.
## Géografi 
### Iklim 
Bishkek gadhah iklim kontinental ingkang lembap kaliyan rata-rata 322 dinten cerah per taun kamergi panggènipun ing pagunungan. Rata-rata presipitasi ing antawisipun  per taun. Suhu rata-rata per dinten ing antawisipun   padha bulan Januari hingga  ing wulan Juli.

## Obyek wisata 
* Pegunungan Ala-Too, jarakipun 40&nbsp;km, maringi latar belakang kutha ingkang saé
* Taman Nasional Ala Archa 
* Beberapa patung Vladimir Lenin taksih kasisa, ingkang ageng manggèn ing seberang gedung parlemen – dipunpindahaken ing taun 2003 saking lokasi semula ing lapangan utama ingkang terlalu mencolok. Sebuah patung Mikhail Frunze ingkang nembé enunggang jaran madeg ing kanca cerak stasiun kereta api.
* Gedung utama pamaréntah, Gedung Putih, gadhah ptu lantai bermarmer sarta bekas markas Parté Kuminis SSR Kirgiz.
## Kota kembar 
Bishek gadhah Kota kembar punika ingkang kalebet:
*  Almaty, Kazakhstan
*  Astana, Kazakhstan
*  , Amérikah Sarékat, sejak 1994
*  , Amérikah Sarékat, ngantos 2005
*  Ankara, Turki
*  İzmir, Turki
*  Toronto, Kanadha, sejak 2008
*  Ürümqi, Republik Rakyat Cina
*  Minsk, Bélarus, sejak 2008

## Cathetan suku
Umar Junus

thumb|Umar Junus

**Umar Junus** inggih punika salah satunggaling sastrawan Indonésia ingkang miyos wonten ing Silungkang, Sumatera Barat ing tanggal 2 Mèi 1934, yuswanipun 76 taun. Umar Junus séda ing dinten Senin, 8 Maret 2010 jam 9.15 wekdal Kuala Lumpur. Ing pungkasaning gesangipun, piyambakipun dumunung ing dalemipun ingkang mapan wonten ing Petaling Jaya.

## Biografi 
Umar Junus langkung asring dados kritikus ing babagan sastra Indonesia. Piyambakipun lulus lan pikantuk ijazah sarjana sastra saking Universitas Indonesia, Jakarta ing taun 1959. Salajengipun, piyambakipun nerasaken sekolah ngantos pikatuk ijazah Dotor Falsafah saking Universitas Malaya ing taun 1983. Piyambakipun ugi dados salah satunggaling bekas pensyarah Universiti Malaya.
Sesarengan kaliyan HB Jassin, Umar Junus inggih salah satunggaling kritikus sastra Indonesi ingkang sanget produktip. Wonten ing dunya nyerat esai saha kritik, Umar Junus kathah nyerat ing basa Melayu lan ugi sampun naté nyerat karya ilmiah ing basa Inggris kanggé jurnal ing manca nagari.
Umar Junus sepisanan remen nyerat ing babagan sastra inggih ing taun 1953.
Umar Junus séda ing Pusat Perubatan Universiti Malaya (University Malaya Medical Centre) ing dinten Senin, 8 Maret 2010 jam 9.15 wekdal Kuala Lumpur amargi kénging sesek napas ingkang dipunjalari saking penyakitipun *myasthenia gravis* ingkang sampun njangkiti badanipun wiwit taun 1997. Myasthenia Gravis, lelara ingkang wonten ing badanipun Umar Junus, inggih punika salah satunggaling kelainan immun bawaan ingkang kawontenanipun radi arang wonten. Titikanipun ingkang khas saking lelara punika inggih kanthi wontenipun otot-otot rangka ingkang lemes kanthi dipunsarengi raos nyeri nalika otot-ototipun dipundamel gerak.
Layonipun dipunsarekakaken wonten ing Kota Damansara, udakawis jam 3 sonten, dinten Selasa, 9 Maret 2010.
Almarhum nilar satunggal garwa inggih punika, Farina Salaha ingkang yuswanipun 69 taun, lan tigang putra, saha pitung wayahipun. Putrinipun ingkang putri gadhah nama Revina ingkang yuswanipun 47 tau.

## Asiling Karya 
Buku-bukunipun Umar Junus inggih kalebet ing karya-karya kados ta: Perkembangan Puisi Melayu Moden; Sosiologi Sastera; Persoalan Téyori dan Metode lan antologi eseinya dalam Catatan Si Malin Kundang.

## Cathetan suku
Lenga gorèng

thumb|250px|Lenga gorèng

**Lenga gorèng** ya iku lenga kan asalé saka gajih tuwuhan utawa kéwan kang dimurnèkake lan wujudé cair ing suhu kamae lan racaké kanggo nggoreng panganan.

## Rusake lenga gorèng 
Lenga gorèng racaké bisa digunakaké nganti ping 3 utawa 4 panggorengan.

Sawisé dianggo ping prang-pirang, asem lemak kang ana ing lenga bakal saya jenuh.

## Sumber 
Biasane lenga gorèng asalé saka lenga kelapa sawit.

Lenga kang racaké kanggo nggoreng saliyané lenga kelapa sawit ya iku lenga palm kernel, parl olein, palm stearin lan tallow.

## Cathetan suku
Frank Wilczek

**Frank Wilczek** () inggih punika salah satunggaling fisikawan Amérika Sarékat. Kaliyan H. David Politzer lan David Gross piyambakipun dipunanugrahi Penghargaan Nobel babagan Fisika taun 2004.

## Panalitén 
Wonten ing taun 1973, Wilczek, salah satunggaling mahasiswa sarjana ingkang makarya wonten sesarengan kaliyan David Jonathan Gross wonten ing Universitas Princeton, manggihaken kebebasan asimtot, ingkang nyebataken bilih samsaya caket kuark satunggal kaliyan sanèsipun, samsaya lemah interaksi kuat (utawi momotan warna) wonten ing antawising kekalihipun punika; déné kuark wonten ing pucuk tebih, tenaga nuklir wonten ing antawising kekalih punika lemah sanget saéngga gadhah perilaku meh mirib partikel bébas. Téyori ingkang kapanggihaken kanthi independen déning Hugh David Politzer wigati sanget kanggé pengembangan kromodinamika kuantum.

Wilczek sampun mbiyantu ngungkap lan ngrembakakaken aksion, anyon, kebebasan asimtot, lan aspek sanès téyori medan kuantum wonten ing limrahipun, lan sampun nliti fisika benda padat, astrofisika, lan fisika partikel.

Panalitén ingkang paling énggal inggih punika:
* fisika partikel "murni": gayutan antawising gagasan teoretis lan fenomena ingkang saged dipunamati
* perilaku bahan: suhu ultra-tinggi, kepaatan, lan struktur aliran
* penerapan fisika partikel dhateng kosmologi 
* penerapan teknik téyori medan dhateng fisika benda padat 
* téyori kuantum lubang ireng

## Biografi 
Miyos wonen ing laladan Mineola, New York, Amérika Sarékat, piyambakipun pikantuk gelar Bachelor of Science wonten ing matematika saking Universitas Chicago nalika taun 1970, gelar Master of Arts wonten ing babagan matematika saking Princeton University, taun 1972, lan Ph.D. babagan fisika ugi wonten ing Universitas Princeton nalika taun 1974. Frank Wilczek inggih punika salah satunggaling profesor fisika wonten ing MIT. Piyambakipun makarya wonten ing Institute for Advanced Study ing Princeton lan Santa Barbara Research Institute. Piyambakipun palakrama kaliyan Betsy Devine nalika tanggal 3 Juli 1973; ingkang dipunparingi 2 putra sakng punika, (Amity lan Mira).

## Publikasi 
* Quark Description of Hadronic Phases  [PDF]
* Continuity of Quark and Hadron Matter  [PDF]
* High Density Quark Matter and the Renormalization Group in QCD with Two and Three Flavors  [PDF]
* Color-Flavor Locking and Chiral Symmetry Breaking in High Density QCD  [PDF]
* Fermion Masses, Neutrino Oscillations, and Proton Decay in the Light of SuperKamiokande  [PDF]
* Quantum Field Theory  [PDF]
* Riemann-Einstein Structure from Volume and Gauge Symmetry  [PDF]
* A Chern-Simons Effective Field Theory for the Pfaffian Quantum Hall State  [PDF]

## Buku 
* *Fractional Statistics and Anyon Superconductivity*, Dhésèmber 1990
* *Geometric Phases in Physics*, Dhésèmber 1988
* *Longing for the Harmonies*, April 1989

## Cathetan suku
## Pranala njaba 
* http://nobelprize.org/physics/laureates/2004/
* http://web.mit.edu/physics/facultyandstaff/faculty/frank_wilczek.html 
* http://mitworld.mit.edu/video/78/ 
* http://www.slac.stanford.edu/spires/find/hep/www?rawcmd=find+a+wilczek%2Cf&FORMAT=WWW&SEQUENCE=
Y. Wibowo

thumb|Y. Wibowo

**Y. Wibowo** inggih punika salah satunggaling sastrawan Indonésia ingkang miyos wonten ing Lampung, 3 Dhésèmber 1974.
## Biografi 
Y. Wibowo inggih putra kaping gangsal saking pitung sedhèrèkipun. Bapakipun inggih asma Nandar Lasono kaliyan ibunipun, Lasmiyati. Piyambakipun wiwit alit dipunceluk kanthi sebatan Bowo. Nanging, piyambakipun inggih keturunan Jawa, saéngga basa padintenan ingkang asring dipun-ginakaken ing lingkungan kulawarganipun inggih basa Jawa. Bapakipun, Nandar Lasono inggih makarya dados PNS ing Kantor Cabang Dinas Pendidikan dan Kebudayaan kacamatan Tanjungbitang, Lampung.
Y. Wibowo sampun naté ngrampungaken sekolahipun wiwit SD saking SD Neger 2 Karanganyar lan lulus ing taun 1987. Lajeng piyambakipun nerasaken sekolah ing tingkat SMP ing SMP Negeri 2 Kedaton, Bandar lampung lan lulus ing taun 1990. Salajengipun Bowo nerasaken sekolah ing SMA Surya Dharma jurusan Fisika lan lulus ing taun 1994. Lajeng Bowo nerasaken kuliah ing jurusan teknik arsitèktur Universitas Widya Mataram Yogyakarta lan saged lulus ing taun 2003.
Nalika ngrantau dhateng Yogyakarta, Wibowo saged langkung kreatif lan wiwit kathah nyerat karya sastra lan karya-karyanipun kathah ingkang dipunkirimaken ing manéka warna koran ing Jogja. Nalika ing Yogya, piyambakipun ugi ndhèrèk kathah kagiyatan, kados ta Lomba Penulisan Puisi ing Festival Kesenian YOgya ing taun 1996, lajeng ndhèrèk Pertemuan Penyair Yogya-Singapura.
## Padamelanipun 
Y. Wibowo sampun remen nyerat wiwit taksih sinau ing tingkat SMA. Lajeng piyambakipun lajeng mutusaken pindhah dhateng Yogyakarta ing taun 1994 kanggé nerasaken sekolahipun kanthi tetep aktip kanggé sinau nyerat ing sapérangan komunitas seni. Y. Wibowo inggih punika lulusan saking Fakultas Teknik Asitektur Universitas Widya Mataram ingkang remen ugi nyerat puisi, carkak, lan esai. Ing padintenanipun, piyambakipun aktip dados arsitek, lan aktip ing sekolah Kebudayan Lampung (SKL) saha dados direktur penerbit BE Press. Y. Wibowo sesarengan kaliyan Udo Z. Karzi saha Nugroho Este ngedekaken Penerbit Pustaka Labrak (2010).
Nalika dumunung ing Yogyakarta, Y. Wibowo sampun naté makarya ing Penerbitan dan Kajian ing *Center dor Social Democratic Studies*, konsultan arsitèktur ing Pusat Studi Arsitektur Yogyakarta, lan konsultan ing CV. Yudha Karya Cipta Konsultan. Lan sapunika piyambakipun makarya ing penerbitan Mata Kata, Bandarlampung.

## Penghargaan 
Y. Wibowo pikantuk penghargaan dados jawara nomer satunggal ing *Krakatau Award* 2004 saking sajakipun ingkang irah-irahanipun *Narasi dari Pesisir*.

## Asiling Karya 
Déné tuladha asiling karya ingkang sampun dipunanggit déning Y. Wibowo, kados ta:
* *Opera Kebun Lada* (kempalan sajak, 2005)

## Cathetan suku
Yonathan Rahardjo

thumb|Yonathan Raharja

**Yonathan Raharja** inggih punika salah satunggaling sastrawan Indonésia ingkang miyos wonten ing Bojonegoro, Jawa Timur 17 Januari 1969.
## Padamelanipun 
Yonathan ingkang sajatosipun dados dhokter kéwan punika inggih misuwur dados pujanga novèl lan puisi. Seratanipun ingkang awujud novèl, carkak, puisi, esai, seratan ilmiah populer lan seratan jurnalistik sampun dipunterbitaken wonten ing kathah buku lan kapacak ing kathah médhia massa wiwit taun 1983, kados ta ing *Kartika, Tantular, Sema Pos, Memorandum, Jawa Pos, Surabaya Post, Surya, Karya Darma, Swadesi, Jaya Baya, Warta Advent, Warta Konferens, Warta Bethany, Efod, Akrab Dengan Tuhan, Infovet, Putra Agung, Lahai Roi, Seloliman, Bumi, Berita Bumi, Kabar Bumi, Ozon, Satwa Kesayangan, Meja Budaya, Horison, Media Indonesia, Aksara, JakVet, Bina Désa, Jurnal Nasional, Signal, Warta Kota, Suara Pembaruan, Seputar Indonesia, Suara Karya, Majelis, Republika, Damarjati, Majemuk, Batam Pos, Sinar Harapan, Merdeka, Serasi, Koran Rakyat, Bintang Buruh, Agriswara, Poultry Indonesia, Dhokter Hewan Lansia Surabaya, Tabloid Memo, Jawa Pos Radar Bojonegoro, Bahana* dan *Harian Detik*.
## Buku 
### Tunggal 
* Novèl: *Lanang* (2008), *Taman Api* (2011)
* Antologi Cerita Pendek: *13 Perempuan* (2011)
* Antologi Puisi: *Jawaban Kekacauan* (2004), *Kedaulatan Pangan* (2009)
* Ilmiah Popular lan Jurnalistik: *Avian Influenza, Pencegahan dan Pengendaliannya* (2004), *Air Sehat untuk Ternak Ayam* (2012), *Mengatasi Stres Ayam* (2012)

### Antologi bersama 
* Cerita Pendek: *Tragedi Kemanusiaan 1965-2005* (2005), *Beraksinya Jawara-Jawara Baru* (2007), *Titian* (2008), *Compassion & Solidarity* (2009)
* Puisi: *Padang Bunga Telanjang* (2003), *Bisikan Kata Teriakan Kota* (2003), *Maha Duka Acèh* (2005), *Nubuat Labirin Luka* (2005), *Ode Kampung* (2006), *Negeri Cincin Api* (2011)
* Esai: *40 Hari Wafatnya Mochtar Lubis* (2004), *Debat Capres tentang Pendidikan Nasional* (2004)
* Ilmiah Popular dan Jurnalistik: *Setengah Abad Sajarah Ayam Ras Indonesia* (2001), *Penyakit Unggas dan Pengendaliannya* (2002), *Jejak Kuliner Indonesia* (2010)

## Penghargaan 
* Pemenang Lomba Novèl Dewan Kesenian Jakarta (2006) kanthi novelipun *Lanang*
* Penulis Indonesia ingkang kepilih ndhèrèk UWRF (Ubud Writers & Readers Festival) ing Bali (2009)
* Salah satunggal saking 100 Profil Dhokter Hewan Berprestasi wonten ing buku *100 Tahun Dhokter Hewan Indonesia* (2010), wondene ing pasal Dhokter Hewan Berprestasi ing babagan sanèsipun, nama Drh. Yonathan Rahardjo kecathet sasampunipun nama Drh. Taufiq Ismail (Penyair Angkatan 66), Drh. Asrul Sani (Seniman Pelopor Angkatan 45), lan Drh. Marah Rusli (Pengarang Novèl Siti Nurbaya)

## Cathetan suku
Helene

[thumb|right|200px|*[Helene saking Troya (lukisan)|Helene saking Troya* déning Evelyn de Morgan (1898, London); Helene dipungambaraken nembé ngaca wonten ing pangilon ingkang kahiasi ukiran telanjang dewi Afrodit.]]

**Helene** (Basa Yunani :  Ἑλένη, Helénē) utawi ingkang langkung kawéntar kanthi nama *Helene saking Troya* lan *Helene saking Sparta* punika satunggaling tokoh wanita ingkang kondhang ing mitologi Yunani .

Tiyang sepuhipun punika Tindareus lan Leda lan sedhèrèk saking Kastor, Polideukus, lan Klitemnestra , nanging bapak biologisipun punika déwa Zeus ingkang merkosa Leda kanthi wujud kéwan banyak (angsa). Ing versi sanèsipun, Helene punika laré èstri saking Zeus lan dewi Nemesis. Helene wiyos saking tigan lan kalebet sedhèrekipun Klitaimnestra lan Dioskuri (Kastor lan Polideukes). Helene punika gadhah praupan ingkang ayu, ugi wonten ing mitologi punika Helene mau minangka wanita paling ayu ing donya saéngga kathah raja ing Yunani ingkang remen, nanging ing pungkasan Helene punika kagarwa Menelaos saking Sparta. Paris satunggaling pangeran Troya mbeta kesah Helene saking Sparta saéngga damel Menelaor murka ugi Troya dipunserang déning para raja ing Yunani lan kadadosan Perang Troya. Sasampunipun Troya risak, Helene kondur malih dhateng Sparta sesarengan kaliyan garwanipun.

Cathetan tuwa dhéwé babagan Helene punika wonten ing sajak-sajak karyanipun Homeros lan mitos babagan Helene saged ugi asalipun saking Zaman Mykenai. Ing Yunani Kuno, Helene ugi dipunsembah wonten ing kuil lan suaka. Pusat kanggé muja Helene punika wonten ing Sparta. Lajeng cariyos kesahipun Helene kaliyan Paris punika dados tema ingkang kondhang ing seni visual. Panggambaranipun asring medal wiwit saking lukisan guci Yunani Kuno dumugi lukisan nalika masa Renaisans.

## Asal mula 
Mitos Helene punika asalipun saking Zaman Mykenai. Cathetan tuwa dhéwé babagan Helene punika  wonten ing sajak-sajak karyanipun Homeros, nanging para sejarawan gadhah pamanggih bilih mitos mau dipuntampi déning Bangsa Yunani Mykenai saderengipun dugi dhateng Homeros. Wonten ing mitologi, papan wiyosipun Helene punika wonten ing Sparta nalika Zaman Pahlawan ingkang kathah medal wonten ing mitologi Yunani. Zaman Pahlawan ingkang dipunpitadosi déning tiyang Yunani Kuno ingkang sapunika dipunwastani jaman Perunggu Mykenai déning para sejarawan. Para raja, ratu, lan pahlawan ing Siklus Troya asring sesambetan kaliyan para déwa amargi asal-usuling mitos ingkang paring derajad langkung inggil ing para leluhur pahlawan bangsa Yunani.

## Pagesangan 
### Wiyos
Saking kathah sumber, kalebet Iliad lan Odisseia Helene punika lare èstri Zeus lan Leda, garwa Raja Sparta, Tindareus . Sandiwara karyanipun Euripides, *Helene* dipunserat nalika pungkasan abad kaping 5 SM dados sumber tuwa dhéwé ingkang nyariosaken wiyosipun Helene bilih : sanajan bapakipun punika Tindaerus, nanging Helene punika putri Zeus. Kanthi wujud banyak (angsa), Zeus dipunuyak déning manuk garudha lan dipunslametaken déning Leda. Sasampunipun celak kaliyan Leda banjur dipun*perkosa*. Leda nglairaken satunggal tigan ingkang dados Helena.
## Cathetan suku
Asparagus

**Asparagus** inggih punika salah satunggaling nama janganan ingkang taksih kalebet satunggal spésies jinis tetaneman génus *Asparagus* mliginipun saking pang ingkang taksih enèm saking *Asparagus officinalis*.

Asparagus kathah dipuntanem ing Amérika, mliginipun ing Amérika Lor/Amérika Lèr, lan kathah sumber ingkang nyebataken bilih asparagus asaliun saking Amérika Lèr. Laladan-laladan ingkang dipuntanemi asparagus tuladhanipun inggih punika Lembah California, Sacramento, New Jersey, Carolina Kidul, lan Illinois.

Asparagus punika taneman ingkang dipundhahar bungipun, déné bung ingkang dipunpendhet punika bung ingkang ageng ingkang wernanipun pethak lan gadhah karakter empuk lan lema-lema. Asparagus padatanipun dipuncawisaken dados janganan ingkang seger boten kedah dipunmasak rumiyin utawi dados dhaharan ing kalèng.

## Kandhutan 
Asparagus sampun dangu dipun-ginakaken dados bahan tetedhan amargi raosipun ingkang éco lan gadhah sipat *diuretik*. Kanthi sipat diuretik kasebat, asparagus gadhah khasiyat kanggé nglancaraken saluran urin saéngga saged ndadosaken ginjel makarya kanthi saé. Asparagus punika sumber ingkang saé piyambak saking kandhutan asem folat nabati, lan kalorinipun andhap sanget, boten ngewrat lemak utawi kolesterol, saha unsur natriumipun namung sakedhik. Taneman punika ugi kalebet sumber rutin, inggih punika satunggaling *senyawa* ingkang saged damel langkung kiyat dhindhing kapiler.

Asparagus punika ngewrat sodium ingkang sakedhik. Asparagus ugi dados sumber ingkang saé piyambak kanggé vitamin B6, kalsium, magnesium, lan seng, ugi dados sumber ingkang saé sanget kanggé serat, protéin, vitamin A, vitamin c, vitamin K, vitamin E, thiamin, riboflavin, rutin, niacin, asem folat, wesi, fosfor, kalium, tembaga, mangan lan selenium. Asam amino asparagina punika pikantuk saking taneman asparagus punika.

Pangipun asparagus ingkang wadon langkung lema lan padhet isinipun tinimbang pang asparagus ingkang jaler. Asparagus ingkang langkung empuk inggih punika asparagus ingkang wenanipun ijem utawi pethak, sanès ingkang tipis. Asparagus boten saged dimbu ing wekdal ingkang dangu, ingkang saé langsung dipunsayur ing dinten punika utawi ing wekdal paling dangu tigang dinten.

Punika rantaman manéka warna kandhutan gizi ingkang kawrat wonten ing asparagus:

Kandhutan Gizi Asparagus per 100 g (3.5&nbsp;oz)
* Energi 85 kJ (20 kcal)
* Karbohidrat 3,88 g
* Gula 1,88 g
* Diet serat 2,1 g
* Lemak 0,12 g
* Protein 2.20 g
* Thiamine (Vit. B1) 0,143&nbsp;mg (11%)
* Riboflavin (Vit. B2) 0,141&nbsp;mg (9%)
* Niacin (Vit. B3) 0,978&nbsp;mg (7%)
* Asam pantotenat (B5) 0,274&nbsp;mg (5%)
* Vitamin B6 0,091&nbsp;mg (7%)
* Folat (Vit. B9) 52&nbsp;mg (13%)
* Vitamin C 5,6&nbsp;mg (9%)
* Kalsium 24&nbsp;mg (2%)
* Besi 2,14&nbsp;mg (17%)
* Magnesium 14&nbsp;mg (4%)
* Fosfor 52&nbsp;mg (7%)
* Kalium 202&nbsp;mg (4%)
* Seng 0,54&nbsp;mg (5%)
* Mangan 0,158&nbsp;mg

## Cathetan suku
Yudhistira A.N.M. Massardi

**Yudhistira Andi Noegraha Moelyana Massardi** ingkang miyos wonten ing Subang, Jawa Kulon, 28 Fèbruari 1954) inggih punika salah satunggaling sastrawan Indonésia.
## Biografi 
Wiwit Yudhistira ANM Massardi sekolah ing tingkat SMP, piyambakipun sampun remen nyerat. Ing yuswa 16 taun, ing taun 1970, asiling seratanipun ingkang awujud carkak, novèl, drama, puisi, saha kritik sanajan namung tipis seratanipun sampun wiwit kapacak ing médhia massa.
Novèl punika inggih minangka satunggaling karikatur gesangipun tiyang mudha ing wekdal punika, ingkkang kaserat mawi basa ingkang gampil dipunmangertos.
Pendhidhikanipun ingkang kaping pungkasan inggih lulusan saking SMA Taman Madya, Taman Siswa ing Yogyakarta. Yudhis ugi sampun naté gabung kaliyan Persada Studi Klub Yogyakarta. Ing taun 1972, Yudhis pindhah dhateng Jakarta lan gesang prihatos ing mrika. Piyambakipun namung saged mlebet satunggal semester kanthi ndhèrèk pendhidhikan ing Akademi Sinematografi LPKJ. Piyambakipun sampun naté adol loran, gesang dados lare dalan ugi sare ing montor- montor. Yudhis lajeng saged mlebet dunya wartawan saha sampun naté dados wakil Pemimpin redaksi majalah hiburan Le Laki ing taun 1976 - 1978. Nanging piyambakipun ugi boten nyupekaken kegiyatanipun kanggé nyerat krya sastra. Naskah dramanipun *Wot* ing taun 1977 lan *Ke* ing taun 1978 pikantuk bebungah harapan wonten ing sayembara Penulisan Naskah Drama Dewan Kesenian Jakarta (DKJ). Ing taun 1981, Yudhis naté ndhèrèk Konferensi Pengarang Asia ing Manila lan ing taun 1983 dhateng jepang lan lajeng ndhèrèk International Writing Program di Universitas Iowa, Iowa City, Amérikah Sarékat.

Novelipun ingkang irah-irahanipun *Arjuna Mencari Cinta* pikantuk bebungah dados novèl waosan remaja ingkang saé piyambak ing taun 1977 saking Yayasan Buku Utama lan sampun naté rame dados guneman kathah tiyang.
## Karya 
Kempalan puisinipun, inggih punika *Sajak Sikat Gigi* kepilih dados salah satunggal saking sekawan buku kemapalan puisi ingkang saé piyambak ing taun 1976 - 1977, punika dhedhasar asiling pertimbangan dewan juri ingkang dipunbentuk déning Dewan Kesenian Jakarta. Tigang buku sanèsipun inggih punika *Amuk* kempalan Sutardji Calzoum Bachri, "*Meditasi*" kempalan Abdul Hadi WM saha "*Peta Perjalanan*" kempalanipun Sitor Situmurong.
Naskah-naskah dramanipun asring dipuntontonaken déning teater remaja ing Jakarta amargi kathah ingkang ngrembag prakawis- prakawis ingkang kadadosan ing gesanging para kawula mudha ing kitha. Tuladha asiling karya saking Yudhistira ANM Massardi inggih punika kados makaten:
### Cerpen 
* *Penjarakan Aku Dalam Hatimu* (1979)

### Novèl 
* *Arjuna Mencari Cinta* (1977)
* *Arjuna Mencari Cinta Part II* (1980)
* *Ding Dong* (1978)
* *Yudhistira Duda* (1981)
* *Arjuna Wiwaha* (1984)
* *Forum Bang Karung* (1994)
* *Wanita Dalam Imajinasi* (1994)

### Sajak 
* *Rudi Jalak Gugat* (1982)
* *Sajak Sikat Gigi* (1983)

## Cathetan suku
Horai

[thumb|right|200px|[Eirene,salah satunggaling Horai]]

Wonten ing mitologi Yunani, **Horai** (Basa Yunani: Ὧραι) punika tiga dewi ingkang ngatur katertibaning pagesangan . Tiga dewi mau inggih punika putri saking Zeus lan Themis, lan sedhèrèk kuwalon saking Miorai .

## Wonten ing mitologi 
Para Horai mau ing Iliad minangka ingkang njagi gerbang awan Zeus. Déné miturut Hesiodos, Zeus agarwa Themis lajeng wiyos Eunomia, Dike, lan Eirene dewi-dewi hukum ingkang njagi masarakat. Dewi-dewi mau dipunsembah mliginipun wonten ing Kutha Athena, Argos, lan Olimpia. Ugi wonten ing Himne Homeros punika Thallo, Auxo, lan Karpo dewi-dewi mangsa ingkang "merepresentasikan" mangsa semi, mangsa panas, lan mangsa palastra. Ketiganipun dipunsembah wonten ing padésan mliginipun ing kalangan para wong tani ing sadaya Yunani.

Wonten ing kelompok Horai kapisan (inggih punika Eunomia, Dike lan Eirene) Dike punika dewi keadilan lan moral. Dike punika kagunga kuwaos awit keadilan manungsa déné ibunipun (Themis) gadhah kuwaos awit keadilanipun para déwa. Dike wiyos minangka manungsa lan Zeus mapanaken Dike wonten ing bumi kanggé njagi umat manungsa supados tetep adil. Dike kanthi rikat rumaos bilih pérangan punika mustahil lan pungkasan dipunmapanaken déning Zeus wonten ing Gunung Olimpus. Eunomia punika dewi hukum lan perundang-undangan. Eirene utawi Irene punika dewi kedamaian lan kekayaan ugi kagambaraken wonten ing kagunan kuna minangka priyantun èstri enem ingkang ayu mbeta kornukopia tongkat karajan lan obor utawi rhiton.

Wonten ing Erga Kai Hemerai karyanipun Hesiodos, para Horai sesarengan kaliyan para Kharis ugi para Feitho paring makutha Pandora kaliyan karangan sekar. Ugi Afrodit ingkang kapisan medal saking sagara, dipundandani lan dipunparingi busana ingkang dipunclup kaliyan sekar ing mangsa semi déning para Horai.

Ing kelompok angka kalih inggih punika Thallo, Auxo, lan Karpo dipunaturaken asalipun saking Afrodit lan kalebet lambang saking pagesangan lan tuwuhan. Thallo (Θαλλώ, kanthi barès punika ateges *tiyang ingkang mbeta sekar-sekaran) utawi Thalatte punika dewi mangsa semi, tunas lan sekar-sekaran. Kajawi punika ugi palindung para nom-noman. Auxo (Αὐξώ, punika ateges *penambah'), sesarengan kaliha Hegegome dipunpuja ing Athena minangka para Kharis. Karpo (Καρπώ), Carpho, utawi Xaarpo punika ing paring dedhararan. Ugi dados pelayanipun Persefone, Afrodit, lan Hera. Kajawi punika ugi asring dipungayutaken kaliyan Dionisos, Apollo, lan Pan.

## Cathetan suku 
## Pranala njawi 
* Mythography: Horae 
* Greek Myth Index: Horae 
* Theoi: Horai
Amida

[thumb|[Gugus fungsional amida]]

**Amida** yaiku senyawa kimia kang bisa nduwèni rong pengertian. Jinis sepisanan yaiku gugus fungsional organik kang nduwé gugus karbonil (C=O) kang ana gegayutané karo siji atom nitrogen (N). Déné jinis sing kapindho yaiku senyawa kimia kanthi wujud anion nitrogen. Amida yaiku senyawa turunan saka asem karboksilat. Gugus amida ditulis kanthi atom nitrogen kang katalèn ing karbon karbonil. Tuladhané yaiku asetamida (CH3CON2).

## Cathetan suku 
## Pranala njaba 
* Amide synthesis (coupling reaction) - Synthetic protocols dari organic-reaction.com
* IUPAC Compendium of Chemical Terminology